Цікава, што дзякуючы графіці мы ведаем пра тагачасныя “вульгарызмы”, якія не маглі быць успрынятыя царкоўнай культурай, таму і не дайшлі да нас у кананічных крыніцах. Напрыклад, археолагам вядомая знаходка праселкі з надпісам “Бляты”. Цалкам магчыма, што дзяўчаты так пажартавалі са сваёй сяброўкі, прадрапаўшы на яе асабістай рэчы азнаку прыналежнасці – адказ на пытанне: “Чыя праселка?”.